146. löggjafarþing 2016–2017.

Þingskjal 363 — 123. mál.

Svar

ferðamála-, iðnaðar- og nýsköpunarráðherra við fyrirspurn
frá Nichole Leigh Mosty um fjölda vínveitingaleyfa.

Fyrirspurnin hljóðar svo:

Hversu mörg eru vínveitingaleyfi á Íslandi og hve mörg slík leyfi voru gefin út á árunum 2010–2016?

Þegar vísað er til vínveitingaleyfa getur verið átt við veitingastaði og hótel sem hafa leyfi til sölu áfengis, þ.e. veitingahús í flokki II og III og gististaðir í flokki IV og V (samkvæmt eldri lögum) hafa leyfi til sölu áfengra drykkja. Sýslumenn eru leyfisveitendur samkvæmt lögum nr. 85/2007, um veitingastaði, gististaði og skemmtanahald. Því var fyrirspurnin send til sýslumannsembætta landsins sem í kjölfarið sendu eftirfarandi upplýsingar til ráðuneytis
ins:

1.	Á Vesturlandi eru í gildi 104 rekstrarleyfi sem heimila vínveitingar af einhverju tagi. Útgefin leyfi á árunum 2015–2016 eru samtals 65. Ekki bárust gögn er varða árin 2010–2014.

2.	Á Austurlandi eru í gildi 66 rekstrarleyfi sem heimila vínveitingar af einhverju tagi. Útgefin leyfi á árunum 2010–2016 eru samtals 128.

3.	Í Vestmannaeyjum er í gildi 21 rekstrarleyfi sem heimila vínveitingar af einhverju tagi. Útgefin leyfi á árunum 2010–2016 eru samtals 46.

4.	Á Norðurlandi vestra eru í gildi 56 rekstrarleyfi sem heimila vínveitingar af einhverju tagi. Útgefin leyfi á árunum 2010–2016 eru samtals 111.

5.	Á Suðurnesjum eru í gildi 57 rekstrarleyfi sem heimila vínveitingar af einhverju tagi. Útgefin leyfi á árunum 2010–2016 eru samtals 99.

6.	Á höfuðborgarsvæðinu eru í gildi 433 rekstrarleyfi sem heimila vínveitingar af ein
hverju tagi. Útgefin leyfi á árunum 2012–2016 eru samtals 426. Engin gögn er varða árin 2010–2011.

7.	Á Suðurlandi eru í gildi 185 rekstrarleyfi sem heimila vínveitingar af einhverju tagi. Útgefin leyfi á árunum 2010–2016 eru samtals 273.

8.	Á Vestfjörðum eru í gildi 64 rekstrarleyfi sem heimila vínveitingar af einhverju tagi. Útgefin leyfi á árunum 2010–2016 eru samtals 125.

9.	Á Norðurlandi eystra eru í gildi 168 rekstrarleyfi sem heimila vínveitingar af einhverju tagi. Engin gögn bárust vegna útgefinna leyfa á milli ára.

Samtals eru því í gildi 1.154 rekstrarleyfi1 sem heimila vínveitingar af einhverju tagi á landsvísu. Útgefin leyfi,2 samkvæmt þeim upplýsingum sem ráðuneytið hefur undir höndum, á árunum 2010–2016 eru ríflega 1.273 talsins.3